Niemand nog vas vir ses se gru-moorde nieNiemand is nog in hegtenis geneem in verband met die moord op ses mense in Khutsong naby Carletonville nadat inwoners die gereg in eie hande geneem het nie. Kapt. Jabulani Kundethe, ŉ polisiewoordvoerder van Gauteng, het Woensdag gesê die polisie ondersoek nog die saak. Hy het gesê die situasie in die informele nedersetting is sedert Maandag kalm en daar is nie weer voorvalle van geweld aangemeld nie. Die ses mense, waaronder ŉ sangoma, is Sondag vermoor nadat sowat 400 mans in die gebied vergader het oor bendebedrywighede in die omgewing. Hulle het daarna in groepe verdeel en die ses slagoffers aangekeer. Daar is glo paraffien oor vier van die slagoffers uitgegooi, waarna hulle aan die brand gesteek is. Twee van die slagoffers is gestenig. Lees ook: Polisie ondersoek nog moord op “bendelede” Inwoners glo vermoor oor bendebedrywighede